stanford-oval/wikipedia huggingface dataset:
Energon
Unicron-trilogia

Unicron-trilogiassa energonilla oli suurin merkitys sarjassa Transformers: Energon, jossa sekä Decepticonit että Alpha Q:n johtamat Terrorconit yrittivät kumpikin kerätä sitä elvyttääkseen maailmojen tuhoajan, Unicronin. Decepticonit voidakseen käyttää häntä Autobottien tuhoamiseen ja Alpha Q voidaakseen palauttaa ennalleen kotimaailmansa, jotka Unicron oli tuhonnut.
Unicronin robottikehon tuhouduttua Megatron matkusti Cybertronin ytimeen ja imi itseensä Unicronin veljen, Primuksen, energiaa, super-energonia. Tämä muutti hänet Galvatroniksi ja teki Starscreamista sekä muutamista Terrorconeista vahvempia.
Sarjan aikana Decepticonit myös peittivät Cybertronin joksikin aikaa energonkaasulla, johon Autobotit eivät voineet koskea.
Elokuvasarja

Elokuvissa Transformers ja Transformers: Kaatuneiden kosto transformerit ovat maininneet saaneensa energonia kahdesta lähteestä, Allspark-kuutiosta sekä laitteista, joka tuhoavat aurinkoja.
Aligned-jatkumo

Aligned-jatkumossa esiteltiin useita eri energonlaatuja. Merkittävin tässä jatkumossa esitelty energon oli pimeä energon, joka tunnettiin myös Unicronin verenä. Megatron käytti tätä pelissä Transformers: War for Cybertron myrkyttääkseen Cybertronin ytimen. Sarjassa Transformers: Prime hän herätti tällä muun muassa kuolleita transformereita epäkuolleina eli Terrorconeina. Maapallolla oli runsaita esiintymiä pimeää energonia. Ja syyksi tähän paljastui lopulta, että Maa oli miljardeja vuosia sitten muodostunut Kaaoksentuoja Unicronin ruumiin ympärille.
Sarjan ensimmäisen kauden aikana Autobotit saivat käsiinsä keskeneräisen kaavan, jolla tuottaa synteettistä energonia. Ratchet yritti kokeilla kaavaa itseensä. Hän oli kovemmassa kunnossa, mutta huomasi käyttäytyneensä myös tavallista aggressiivisemmin. Decepticon Knock Out onnistui keräämään osan siitä talteen Ratchetin haavoituttua. Autobottien entisen tukikohdan tuhouduttua hän alkoi täydentää kaavaa vähäisten energonvarantojen vuoksi. Knock Out testasi Starscreamin neuvomana omia näytteitään C.Y.L.A.S.:iin pimeän energonin kanssa, mutta Megatron pakotti hänet luovuttamaan tutkimukset Shockwavelle. Shockwave havaitsi, että synteettinen energon sekoittuneena Predaconien CNA:han loi puhdasta cybermateriaa. Megatron keksi käyttää tätä rakentaakseen uuden Omegalukon. He lähettää Soundwaven kaappaamaan Ratchetin saadakseen kaavan täydennettyä. Ratchet saa kaavan viimeisteltyä, mutta paljasti sota-aluksen sijainnin muille Autoboteille, jotka saapuvat valtaamaan alusta.
Autobottien ja Decepticonien etsiessä Iaconin arkistosta Maahan lähetettyjä reliikkejä, Bulkhead löytää päiväntasaajan lähellä olevalta tuliperäiseltä alueelta säiliön täynnä vihreää ja myrkyllistä energonia nimeltä Tox-En, jota Decepticonit olivat ennen käyttäneet kemiallisena aseena Autobotteja vastaan. Toisin kuin tavallinen energon, Tox-En heikentää jokaista siihen koskenutta transformeria. Jakson lopussa Bulkhead tuhosi Tox-En -kimpaleen, mutta siihen kohdistuneen fyysisen kontaktin ja Insecticon Hardshellin aiheuttamien haavojen vuoksi hän melkein kuoli.
Toisella kaudella Starscream sai käsiinsä kimpaleen punaista energonia, joka tekee käyttäjänsä huomattavasti nopeammaksi. Kimpaleesta saatu määrä riitti kahteen annokseen, mutta ensimmäinen riitti Starscreamille saamaan käsiinsä yhden Omega-avaimista ja toinen tunkeutumaan huomaamatta maasillan kautta Autobottien tukikohtaan varastamaan kolme muuta avainta.
Aiheesta muualla

Lisätietoa Energonista TFWIKI.Netissä, Transformers-aiheisesta wikiassa
Transformers
Ester Valtonen

Ester Valtonen (17. helmikuuta 1905 Laihia – 28. heinäkuuta 2014 Laihiatarvitaan parempi lähde) oli jossakin vaiheessa toiseksi vanhin sekä kaikkien aikojen kymmenenneksi vanhin suomalainen. Häntä vanhempi oli ainoastaan turkulainen Selma Tuominen (19. heinäkuuta 1903 – 2015). Valtonen asui synnyinkunnassaan Laihialla koko ikänsä.
Ester Wallin

Ester Wallin (1928–2009) oli suomalainen keramiikkataiteilija. Opintojen jälkeen hän työskenteli pääasiassa omassa studiossaan mutta oli myös lyhyempiä aikoja eri keramiikkatehtaiden, kuten Upsala-Ekebyn palveluksessa. Wallin asui ja työskenteli 1960-luvulla Porissa mutta muutti vuosikymmenen lopussa Ruotsiin. Wallin oli tunnettu suunnittelemistaan pyöristetyistä ja ystävällisistä keraamisista eläinhahmoista. Hänen töitään on esillä useissa pohjoismaisissa museoissa.
Elämää suurempi äänilevy

| Elämää suurempi äänilevy Turo's Hevi Gee |
| --- | --- | --- |

Studioalbumin tiedot
 Julkaistu: 1990
 Formaatti: CD, LP
 Tyylilaji: huumorirock
 Kesto: 36.29
 Levy-yhtiö: Power Records Poptori Oy (uusintajulkaisu)
Turo's Hevi Geen muut julkaisut
| Rankimmat joululaulut (EP) 1989 | Elämää suurempi äänilevy 1990 | Tuleva keräilyharvinaisuus 1991 |
Elämää suurempi äänilevy on huumorirock-yhtye Turo's Hevi Geen vuonna 1990 ilmestynyt kolmas albumi. Vuonna 2005 Poptori Oy julkaisi levystä uusintapainoksen. Levynkannen kuvat on valokuvataiteilija Juha Metson kuvaamia.
Kappaleet > A-puoli

Välkkärööki roihuu – 2.35 (Smoking in the boys room)
Metsänpoika – 2.20 (Shotgun Blues)
Hyvännäköinen – 2.50 (You're Such a Good Looking Woman)
Kun muija anto kenkää – 2.12 (Heartbreak Hotel)
Mä oon mies – 2.02 (Manish Boy)
Okkupaado – 1.45 (Eh Cumpari)
Isontalon Antti ja Rannanjärvi – 2.18 (osittain uudelleen sanoitettu)
Kappaleet > B-puoli

Härmä-rock (on poikaa) – 4.26
Bule, bule – 2.57 (Wooly Bully)
Tussu (no hätä mix) – 2.12 (Tush)
Roudaus-blues – 2.30 (Roadhouse blues)
Punaiset on silmät – 3.13 (Sininen ja valkoinen)
Makeuden kutsu – 1.51 (Lakeuden kutsu)
Posetiivinen orkesteri – 2.01
Kokoonpano

Hara Laukkanen – laulu
Keppi Heinänen – kitara
Ari Hukkanen – bassokitara, laulu
Kuja Salmi – rummut
Mikko Saira – kosketinsoitin
Aiheesta muualla

Elämää suurempi äänilevy discogs.com -sivustolla (englanniksi)
Extinction Era

| Extinction Era Mors Subita |
| --- | --- | --- |

Studioalbumin tiedot
 Studio : Tico-Tico Studios
 Julkaistu: 30. lokakuuta 2020
 Formaatti: CD, LP
 Tuottaja(t): Stefan Pommerin
 Tyylilaji: Melodinen death metal
 Kesto: 45.06
 Levy-yhtiö: Out of Line Records
Mors Subitan muut julkaisut
| Degeneration 2019 | Extinction Era 2020 | Origin of Fire 2023 |
Singlet albumilta Extinction Era
 ”Sick” Julkaistu: 18.6.2020  ”Into Eternity” Julkaistu: 19.8.2020  ”Black and White” Julkaistu: 25.9.2020
Extinction Era on suomalaisen melodista death metalia esittävän Mors Subita -yhtyeen kolmas albumi. Sen julkaisi 30. lokakuuta 2020 Out of Line Records.
Kappaleet

Kaikki sävellykset Mika Lammassaari ellei muuta mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | Sick | Eemeli Bodde | 4.38 |  |  |  |  |  |  |
| 2. | The Enemy I Know | Eemeli Lammasssaari | 2.57 |  |  |  |  |  |  |
| 3. | Strain | Eemeli Bodde | 6.09 |  |  |  |  |  |  |
| 4. | Overthrown | Eemeli Bodde | 3.58 |  |  |  |  |  |  |
| 5. | Parasites | Eemeli Bodde | 5.10 |  |  |  |  |  |  |
| 6. | Farewell | Mika Lammassaari | 2.01 |  |  |  |  |  |  |
| 7. | Into Eternity | Mika Lammassaari | 5.34 |  |  |  |  |  |  |
| 8. | Disconnected (säv. Mika Lammassaari, Ville Miinala)  | Eemeli Bodde | 1.48 |  |  |  |  |  |  |
| 9. | The Oceans Will Know My Name | Mika Lammassaari | 3.48 |  |  |  |  |  |  |
| 10. | Black and White | Eemeli Bodde | 4.09 |  |  |  |  |  |  |
| 11. | Coming Home | Eemeli Bodde | 4.54 |  |  |  |  |  |  |
|  |  |  | 45.06 |  |  |  |  |  |  |
Kokoonpano

Mika Lammassaari - Laulu, kitara
Mika Junttila - Basso
Ville Miinala - Rummut
Eemeli Bodde - Laulu
Juho Näppä - Kitara
Aiheesta muualla

Extinction Era Discogsissa. (englanniksi)
Albumi Extinction Era Encyclopaedia Metallum -sivustolla (englanniksi)
Albumi Extinction Era Bandcamp -sivustolla (englanniksi)
Fanariootit

Fanariootit (kreik. Φαναριώτες) olivat Konstantinopoliin kaupungin valloituksen 1453 jälkeen jääneitä kreikkalaisia, erityisesti ylimysperheitä. He asuivat Konstantinopolissa Fanarin kaupunginosassa, ja jotkut heistä nousivat merkittävään asemaan Osmanien valtakunnan palveluksessa.
Fanariootit olivat merkittävässä asemassa olevia pääosin kreikkalaisia perheitä, jotka asuivat Konstantinopolin kreikkalaisessa kaupunginosassa Fanarissa. Fanari oli myös Konstantinopolin ekumeenisen patriarkaatin sijaintipaikka. Fanariootit hallitsivat patriarkaatin hallintoa ja usein vaikuttivat patriarkan ja muiden prelatuurien valintaan. Ekumeeninen patriarkka oli erityisen tärkeä hahmo ortodoksisessa kristikunnassa ja hänellä oli asema ”ensimmäisenä tasavertaisten joukossa” maailman ortodoksisten piispojen joukossa.
1600-luvulla suuren varallisuuden ja vaikutusvallan hankkineet fanaariootit nousivat merkittäviin asemiin Osmanien valtakunnassa. He toimivat hallinnon ja lähetystöjen virallisina dragomaneina eli tulkkeina vuodesta 1669 aina vuoteen 1821 asti. Yhdessä kirkon korkea-arvoisten henkilöiden ja maakuntien paikallisten vaikuttajien kanssa fanaariootit muodostivat hallitsevan luokan kreikkalaisten keskuudessa Osmanien valtakunnassa aina Kreikan vapaussotaan asti. Fanaariooteilla oli keskeinen asema vallankumouksellisen liikkeen edustuselimessä, kansalliskokouksessa, joka kokoontui kuusi kertaa vuosien 1821 ja 1829 välillä.
1700-luvun alun ja vuoden 1821 välillä monet fanariootit saivat merkittäviä virkoja Tonavan ruhtinaskunnissa, eli Moldoviassa ja Valakiassa. Monet dragomanit nousivat paikallisiksi maaherroiksi eli hospodareiksi. Tätä ajanjaksoa Tonavan ruhtinaskuntien historiassa pidetään yleisesti fanaarioottien aikana.
Aiheesta muualla

Kuvia tai muita tiedostoja aiheesta Fanariootit Wikimedia Commonsissa
Ernst V. Knape

Ernst Viktor Knape (8. heinäkuuta 1873 Kokkola – 23. helmikuuta 1929 Kokkola) oli suomenruotsalainen lääkäri, silmätautiopin dosentti ja kirjailija.
Knapen vanhemmat olivat nimismies Viktor Alfred Knape ja Sofia Elisabeth Eklund. Hän pääsi ylioppilaaksi Vaasan ruotsalaisesta lyseosta 1893 ja valmistui lääketieteen kandidaatiksi 1897, lisensiaatiksi 1901 sekä lääketieteen ja kirurgian tohtoriksi 1902. Knape teki opintomatkoja Göttingeniin 1896, Berliiniin 1902 sekä Englantiin, Yhdysvaltoihin ja Tanskaan 1905–1906. Knape asui 1905–1906 Yhdysvalloissa, jossa hän erikoistui silmälääkäriksi New Yorkissa sijainnella Fishersin silmäklinikalla. Knape joutui siirtymään vuodeksi Yhdysvaltoihin, koska hän oli osallistunut aktivistien toimintaan ja ollut mukana aselaiva John Graftonin lastin purkamisessa syksyllä 1905.
Knape oli aluksi lääkärinä Loviisassa ja toimi sitten Uudenkaarlepyyn kaupunginlääkärinä 1902–1908 ja perustamansa Uudenkaarlepyyn synnytyslaitoksen lääkärinä 1907–1908. Hän oli Helsingin yliopiston silmäsairaalan assistenttina 1908–1911 ja silmätautiopin dosenttina 1912–1929. Knape toimi silmälääkärinä Kokkolassa vuodesta 1911 alkaen.
Suomen sisällissodan alkaessa Knape oli mukana järjestämässä venäläisten joukkojen antautumista Kokkolassa 30. tammikuuta 1918, ja hän työskenteli sen jälkeen valkoisten läntisen armeijan ylilääkärinä Seinäjoella ja Tampereella. Knape nimitettiin 1919 suojeluskuntain ylilääkäriksi lääkintäeverstiluutnantin arvoisena. Knape oli jäsenenä myös Uudenkaarlepyyn ja Kokkolan kaupunginvaltuustoissa.
Knapen tuotantoon kuului useita runokokoelmia, suosittu näytelmä Kommunaldjävulen, lukudraama Biskop Thomas, novellikokoelmat Österbottningar ja Från hav och skär, romaani Erik Falander, pienoisromaani På Vikarsvallen sekä nuorisoromaani Snauskeppet Framtiden.
Ernst V. Knape kuoli 1929 keuhkotulehdukseen. Emil Cedercreutzin tekemä Knapen pronssinen muistopatsas paljastettiin Kokkolan Englanninpuistossa kesällä 1939.
Kaunokirjallista tuotantoa

Akvareller : dikter. Söderström 1907
Toner från stugor och stigar : dikter till folkmelodier, kirj. Alexander Slotte, Ernst V. Knape ja Jonatan Reuter. Brage, Helsingfors 1913
Kantat vid filosofiemagister- och doktorspromotionen den 29 maj 1914. Helsingfors 1914
Kommunaldjävulen, näytelmä.
Österbottningar : bondehistorier. Söderström 1916, 2. painos 1917, 3. painos 1922
Biskop Thomas : drama i tre akter. Söderström 1917
Midsommarelden : skådespel i en akt. Frams byrå, Vasa 1918
År och öden : dikter. Söderström 1918
Vi pojkar marschera : (Gamlakarleby 12. V. 1919). Gamlakarleby 1919
Till hembygden : kantat vid Gamlakarleby stads 300-års jubileum. Gamlakarleby 1920
Vid korsvägen : dikter. Söderström 1920
Vårdträdet : festdikt vid Svenska folkskolans vänners 6 allmänna sång- och musikfest i Helsingfors den 24 juni 1920. Helsingfors 1920
Flyttfågelsången : en hälsning till emigranterna vid kulturfesten i Vasa 1921. Vasa 1921
Ur östsvenskarnas liv I: På Vikarsvallen. Söderström 1921
Från hav och skär. Söderström 1922
Hymn till ljuset och solen : festdikt vid Ögonklinikens femtioårs jubileum - 17. II. 1923. Helsingfors 1923
Kantat vid filosofiemagister- och doktorspromotionerna 1914 och 1923. Helsingfors 1923
I skuggan av det gamla trädet : prolog vid sång- och hembygdsfesten i Karleby-nejden 29 juni 1924. Gamlakarleby 1924
Erik Falander : roman. Söderström 1925
Havet sjunger : dikter. Söderström 1925
Ur östsvenskarnas liv II: Bispen. Söderström 1925
Skapelsen, oratorium satt i musik av Joseph Haydn; reviderad av Ernst V. Knape. Jakobstad 1926, 1928
Skymning : dikter. Söderström 1926
Tankar i natten. Söderström 1927
Snausskeppet "Framtiden" och andra berättelser. Söderström 1928
Muuta tuotantoa

Ueber die Änderungen im Rückenmark nach Resection einiger spinaler Nerven der vorderen Extremität mit besonderer Rücksicht auf die Localisation der motorischen Kerne dieser Nerven, väitöskirja. Helsingfors 1901
Hufvudpunkterna af ögats refraktionslära med öfningsexempel. Helios, Helsingfors 1903
Lungsoten och hemmet : på uppdrag af Föreningen för bekämpandet af tuberkulosen författad. Föreningen för bekämpandet av tuberkulosen, Helsingfors 1908, 2. painos 1909, 3. painos 1913
Silmän taudit ja hoito, teoksessa Oppikirja sairaanhoitajattarille 2 osa, Helsinki 1915
Råd rörande skyddskårernas sanitetstjenst. Skyddskårernas huvudstab, Helsingfors 1919 (suomeksi nimellä Neuvoja suojeluskuntain lääkintäpalvelusta koskevissa asioissa, Yleisesikunta, Helsinki 1919)
Feministin käsikirja

| Feministin käsikirja |
| --- | --- |

Kirjailija:  Liisa Huhta & Rosa Meriläinen
Kieli:  suomi
Genre:  feminismi
Kustantaja:  Ajatus
Julkaistu:  2009
Ulkoasu:  sidottu
Sivumäärä:  280
ISBN:  978-951-20-7585-0
Löydä lisää kirjojaKirjallisuuden teemasivulta
Feministin käsikirja on vuonna 2009 ilmestynyt Liisa Huhdan ja Rosa Meriläisen kirja feminismistä. Teoksen kustansi Ajatus Kirjat. Teos koostuu kymmenestä luvusta, jotka on muotoiltu feministin kymmenenä käskynä.
Aiheesta muualla

Juvonen-Papayiannakis, Eira: Kymmenen käskyä[vanhentunut linkki]. Savon sanomat 8.3.2009.
Pohjalainen, Soili: Pappissuvun feministi. Vantaan Lauri 9.4.2009.
Estera Dobre

| Mitalit> Maa:   Romania.Naispaini.EM-kilpailut  | Mitalit> Maa:   Romania.Naispaini.EM-kilpailut  | Mitalit> Maa:   Romania.Naispaini.EM-kilpailut  | Maa:   Romania> Naispaini. |
| --- | --- | --- | --- |
|  Hopeaa | Sofia 2007 | 51 kg |  |
|  Hopeaa | Vilna 2009 | 48 kg |  |
|  Hopeaa | Baku 2010 | 51 kg |  |
|  Hopeaa | Dortmund 2011 | 51 kg |  |
|  Hopeaa | Belgrad 2012 | 48 kg |  |
Estera Dobre (s. 10. helmikuuta 1987 Râmnicu Vâlcea) on romanialainen naispainija.
Dobre on saavuttanut yhteensä viisi EM-hopeamitalia 48 ja 51 kilogramman painoluokista. Pekingin kesäolympialaisissa 2008 hän oli kymmenes sarjassa 48 kg. Tbilisin EM-kilpailuissa 2013 Dobre olisi saavuttanut 51 kilogramman luokassa hopeaa, mutta hän jäi kiinni dopingista, ja sai kahden vuoden kilpailukiellon.
Erasmus Darwin

| Erasmus Darwin |
| --- | --- |

Henkilötiedot
Syntynyt: 12. joulukuuta 1731 Elston, Nottinghamshire, Englanti
Kuollut: 18. huhtikuuta 1802 Breadsall, Derby, Englanti
Koulutus ja ura
Tutkinnot:  St John's College (Cambridge) Edinburgh Medical School
Tutkimusalue:  Lääketiede, fysiologia
Tunnetut työt:  Evoluutioteorian varhaiset pohdinnat
 Yllä ilmoitetut koulut olivat paikkoja, jossa Darwin opiskeli. Tutkintoa hän ei niissä tietojen mukaan saanut. 
Erasmus Darwin (12. joulukuuta 1731 – 18. huhtikuuta 1802) oli englantilainen lääkäri ja luonnontutkija, joka kirjoitti suorasanaisia runoja ja asiateoksia, jotka herättivät aikalaisissa kiinnostusta ja keskustelua kehitysopillisten uusien ajatusten vuoksi.  Erasmus Darwin oli naimisissa kahdesti ja hän sai yli kymmenen lasta. Hän oli myös kahden tunnetun tieteilijän, evoluutioteorian esittäjä Charles Robert Darwinin (1809–1882) ja monella alalla toimineen Francis Galtonin (1822–1911) isoisä.
Erasmus Darwin syntyi perheensä kuopukseksi Nottingshamshiressa. Hänen isänsä oli asianajaja Robert Darwin ja äiti Elizabeth Hill. Darwin opiskeli Cambridgen ja Edinburghin yliopistoissa. Hänen tieteelliseksi päätyökseen jäi Zoonomia (1794-1796) ja runouden saralta The Botanic Garden (1789-1792).
Darwin oli Lunar societyn perustajajäseniä, ja seura kokoontui aluksi hänen kotonaan.
Teoksia

A system of vegetables, according to their classes (1783)
The families of Plants with their natural characters (1787)
The Botanic Garden (1789-1792)
Zoonomia (1794-96)
A plan for the conduct of female education in boarding schools (1797)
Phytologia, or the philosophy of agriculture and gardening (1800)
The temple of nature or the origin of society (1803)
Aiheesta muualla

Kuvia tai muita tiedostoja aiheesta Erasmus Darwin Wikimedia Commonsissa
Estrie

| Estrie |
| --- | --- |
 Estrien sijainti Quebecissä.
Valtio:   Kanada
Provinssi:  Quebec
Hallinto:  
 – hallinnollinen keskus:  Sherbrooke (161 323 as., 2016)
Pinta-ala:   km²
 – maa:  10 212,0 km²
Väkiluku (2016):  319 004
 – väestötiheys:  31,2 as./km²
 
estrie.gouv.qc.caÇ
Estrie (engl. Eastern Townships) on hallinnollinen alue Quebecin provinssissa, Kanadassa. Hallintoalueen etelärajan muodostaa Yhdysvaltain raja. Alueen pinta-ala on 10 212 neliökilometriä ja väkiluku 319 004 (2016). Hallintoalueen keskus on Sherbrooken kaupunki (161 323 as., 2016).
Aiheesta muualla

Kuvia tai muita tiedostoja aiheesta Estrie Wikimedia Commonsissa
Portraits des régions - Estrie (05)  (Arkistoitu – Internet Archive) (ranskaksi) (gouv.qc.ca)
Québecin hallinnolliset alueet
Abitibi-Témiscamingue
Bas-Saint-Laurent
Capitale-Nationale
Centre-du-Québec
Chaudière-Appalaches
Côte-Nord
Estrie
Gaspésie–Îles-de-la-Madeleine
Lanaudière
Laurentides
Laval
Mauricie
Montérégie
Montreal
Nord-du-Québec
Outaouais
Saguenay-Lac-Saint-Jean
Esko Heikkinen

Esko Heikkinen (s. 1953) on suomalainen trumpetisti, säveltäjä, kapellimestari ja sovittaja, joka on saanut kansainvälistä tunnustusta lead-trumpetistina. Hän oli Helsingin Poliisisoittokunnan kapellimestari 2002–2012. Hän on toiminut Sibelius-Akatemian jazz-osastolla trumpetinsoiton opettajana. Hän on myös puhallinorkesterikouluttaja.
Suomen Jazzliitto myönsi Heikkiselle vuoden 1998 Yrjö-palkinnon
Aiheesta muualla

Esko Heikkisen esittely Lieksan Vaskiviikon kotisivuilla (Arkistoitu – Internet Archive)
Estradasphere

| Estradasphere |
| --- | --- |
 Estradasphere esiintymässä vuonna 2007.
Tiedot
Toiminnassa:  1999–
Tyylilaji:  avant-garde, progressiivinen rock, videopelimusiikki, jazz, metallimusiikki
Kotipaikka:   Seattle, Yhdysvallat
Jäsenet:  Tim Smolens   Jason Schimmel   Timb Harris   Adam Stacey   Kevin Kmetz   Lee Smith  
Entiset jäsenet:  David Murray   John Whooley  
Levy-yhtiö:  Mimicry Records   The End Records  
Aiheesta muualla
estradasphere.com
Infobox OKNimi-testi OK: 
Estradasphere on alun perin Santa Cruzissa perustettu kokeellinen musiikkiyhtye, joka koostuu kuudesta, useita soittimia taitavasta, muusikosta. Yhtye aloitti toimintansa 1990-luvun loppupuolella, soittaen aluksi Santa Cruzin kaduilla ja pienissa kahviloissa. Estradaspheren värikäs musiikillinen tyyli vaihtelee kokeellisesta rock musiikista videopeli-imitaatioihin, jazziin ja death metalliin. Yhtyeen jäsenten musiikkitaustasta löytyy klassisen musiikin, jazzin ja metallimusiikin koulutusta sekä kokemusta.
Alkuvaiheet

Tim Smolens ja Jason Schimmel tutustuivat vuonna 1990 ja perustivat Mr. Bunglen albumin Disco Volante innoittamina yhtyeen nimeltä Don Salsa. Tämä Estradasphereä edeltänyt kokeellinen bändi, jonka musiikissa voidaan kuulla paljon viitteitä Estradaspheren tuotantoon, toimi ystävysten myöhempien musiikkiprojektien ensiaskeleena. Yhtye julkaisi omakustanteisen esikoislevynsä, Koolaid Moustache In Jonestown, vuonna 1997, jolla kuullaan monia Estradaspheren tavaramerkeiksi muodostuneita elementtejä, kuten esimerkiksi videopelimusiikkia ja kaikenlaisten musiikkityylien yhdistelemistä massiivisiksi ääniteoksiksi. Yhtye ei koskaan saavuttanut kaupallista menestystä, mutta sen kappaleita, ja osia niistä, kuullaan Estradaspheren 2001 julkaisemalla Buck Fever albumilla.
Vuonna 1998 Schimmel tutustui yliopistossaan Timb Harrisiin, John Whooleyyn ja David Murrayyn. Yhdessä Tim Smolensin kanssa he vuotta myöhemmin perustivat Estradaspheren. Yhtyeen suosio lähti liikkeelle vuonna 2000 paikallisella jazz klubilla soitetusta keikasta, joka oli bändin ensimmäinen julkinen esiintyminen. Yhtyeen varhaisille esiintymisille oli leimallista sirkusmainen esiintyjä kaarti, johon yleisöä kehotettiin osallistumaan. Myöhemmin samana vuonna yhtye julkaisi ensimmäisen levynsä, It's Understood, Trey Spruancen levy-yhtiöllä Mimicry Records ja lähti mukaan ensimmäiselle kiertueelleen Spruancen yhtyeen Secret Chiefs 3 lämppärinä.
Yhtyeen jäsenet > Tämänhetkiset jäsenet

Tim Smolens - kontrabasso, sähköbasso, laulu, äänitys ja jälkikäsittely
Timb Harris - viulu, trumpetti, mandoliini, kitara, laulu
Jason Schimmel - kitara, koskettimet, banjo, laulu
Lee Smith - rummut
Kevin Kmetz - shamisen, kitara, koskettimet
Adam Stacey - haitari, koskettimet, laulu
Yhtyeen jäsenet > Entiset jäsenet

David Murray - rummut
John Whooley - saksofoni, haitari, laulu
Diskografia

| Julkaisu | Julkaisupäivä | Levy-yhtiö |
| --- | --- | --- |
| It's Understood | Kesäkuu, 2000 | Mimicry |
| These are the Days (VHS) | 2000 |  |
| The Silent Elk of Yesterday (EP) | Syyskuu, 2001 | Mimicry |
| Buck Fever | 2001 | Mimicry |
| Quadropus | Lokakuu, 2003 | Mimicry |
| Passion for Life (CD/DVD) | Maaliskuu, 2004 | Mimicry |
| These are the Days (DVD) | Lokakuu, 2005 |  |
| Palace of Mirrors | Syyskuu, 2006 | The End |
| Palace of Mirrors - Live (DVD) | 2007 | The End |
| The Pegasus Vault EP (EP) | Helmikuu, 2008 | Lobefood |
Felix Arndt

Felix Arndt
Felix Arndt (20. toukokuuta 1889 – 16. lokakuuta 1918) oli yhdysvaltalainen pianisti ja viihdemusiikin säveltäjä.
Arndt kouluttautui New Yorkissa ja kirjoitti lauluja Jack Norworthille, Nora Bayesille ja Gus Edwardsille. Hänet tunnetaan mm. ragtime-kappaleestaan "Nola" (1916), joka oli nimetty hänen tulevan vaimonsa Nola Locken mukaan. Muita sävellyksiä ovat esimerkiksi "Desecration Rag", "An Operatic Nightmare - Desecration No. 2" ja "Clover Club".
Arndt kuoli 29-vuotiaana espanjantautiin. Pianistina hän antoi vaikutteita George Gershwinille, joka tapasi hänet studiolla henkilökohtaisesti.
Ennen kolmatta maailmansotaa

| Ennen kolmatta maailmansotaa Maukka Perusjätkä Ralf Örn Pop |
| --- | --- | --- |

Studioalbumin tiedot
 Äänitetty : Finnvoxin studiot, Soundtrack Studio, MTV:n studiot 1980
 Julkaistu: 1980
 Formaatti: vinyyli
 Tyylilaji: uusi aalto, rock
 Kesto: 34.07
 Levy-yhtiö: Johanna
Maukka Perusjätkä muut julkaisut
| Säpinää 1979 | Ennen kolmatta maailmansotaa 1980 | Koiranpennut 1981 |
Ennen kolmatta maailmansotaa on Maukka Perusjätkän ja Ralf Örn Popin vuonna 1980 Johannan kautta julkaistu albumi. Albumin etukannessa esittäjänimenä on Maukka Perusjätkä ja takakannessa Ralf Örn Pop. Albumilta julkaistiin singlet "Vaatteet"/"Meidän raha (Money money)" ja "Ennen kolmatta maailmansotaa"/"Ska 2".
Osa levyn kappaleista on mukana Johannan vuoden 1997 CD-kokoelmalla Albumi.